GOST PREDAVAČ @ 6. kongres hrvatskih povjesničara umjetnosti
2026-06-12 08:00 - 17:00 (Europe/Zagreb) | MSU, Avenija Dubrovnik 17, Zagreb, 10000, Croatia (Local Name: Hrvatska)
Sa zadovoljstvom najavljujemo predavanje Ivana Geráta, jednog od vodećih srednjoeuropskih povjesničara umjetnosti, na 6. kongresu hrvatskih povjesničara umjetnosti u Zagrebu.
Ivan Gerát istaknuti je slovački povjesničar umjetnosti, specijaliziran za srednjovjekovnu ikonografiju, teoriju slike i metodologiju povijesti umjetnosti. Doktorirao je povijest umjetnosti na Sveučilištu u Freiburgu, djeluje na Institutu za povijest umjetnosti Slovačke akademije znanosti i umjetnosti u Bratislavi te predaje na Sveučilištu u Trnavi. Gostovao je kao istraživač i profesor na nizu međunarodnih institucija. Njegove publikacije posebno su usmjerene na teoriju i historiografiju discipline, kao i na srednjovjekovnu umjetnost, s posebnim naglaskom na slikovne legende – među ostalim, autor je knjiga Iconology of Charity (2020) i Legendary Scenes (2014).
Ivan Gerát u predavanju propituje intelektualne perspektive koje oblikuju ključne narative povijesti umjetnosti, polazeći od činjenice da su se različite narativne konstrukcije identiteta javljale mnogo prije institucionalizacije same discipline. Poseban naglasak stavlja na doprinos analitičke filozofije (Davis 2022) i kontinentalne hermeneutike (Rumpza 2023), koji je do danas u velikoj mjeri ostao neprepoznat u povijesti umjetnosti i vizualnoj kulturi. Filozof Ernst Tugendhat (2004, 2010) povezao je ove filozofske perspektive na način koji omogućuje preispitivanje antropoloških temelja ikonologije – teme koja od Abyja Warburga do danas ostaje središnja u historiografskim raspravama. Danas su one osobito relevantne s obzirom na izazove koje postavlja digitalna humanistika, koja odvaja jezične igre od ljudskog iskustva.

JEZIK I PRAVO, stručni miniseminar
2026-06-16 18:00 - 21:00 | BIZkoshnica, Jabukovac 37, Zagreb, 10000, Croatia (Local Name: Hrvatska)
stručni miniseminar, ponajviše za prevoditelje i sudske tumače, ali korisno i drugim zainteresiranima

Glazbena Ura: OBOA I BAROK
2026-06-23 20:00 - 21:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
🎶 Kako zvuči glazba koja govori?
U Uraniji tražimo odgovor zajedno s vama. U prvom izdanju novog ciklusa Glazbena Ura, Oboa i barok, urednik Stjepan Nodilo poziva nas na putovanje kroz vrijeme, zvuk i prostor.
Kroz vođeno slušanje, izvedbe uživo i razgovor s glazbenicima istražujemo kako glazbena fraza diše, gdje nastaje napetost i na koji način zvuk može ispričati priču. Program donosi i kratku priču o razvoju oboe – od njezina prethodnika, shawma, do profinjene barokne oboe – uz usporedbu barokne i suvremene oboe koje ćete moći čuti uživo.
Uz Stjepana Nodila na baroknoj oboi, Anabelu Barić (sopran) i Franju Bilića na čembalu, otkrivamo glazbeni svijet Corellija, Händela i Mancinija.
Program je otvoren svima – i onima koji baroknu glazbu slušaju prvi put, i onima koji je već dobro poznaju, ali žele čuti nešto novo u poznatom, kroz pitanja koja inače ne postavljamo.
Barok i oboa prvo je od četiri događanja Glazbene Ure, programa kojim približavamo glazbu publici kroz razgovor, aktivno slušanje i zajedničko iskustvo.
Utorak, 23. lipnja 2026. u 19:30
Urania, Zagreb, Trg Eugena Kvaternika 3/3
Ulaz slobodan, uz prijavu: [link]
Program je financiran sredstvima Ministarstva kulture i medija Republike Hrvatske.

Radionica cijanotipije u Flori
2026-06-27 16:00 - 2026-06-28 18:00 | HDLUDU, Šetalište kralja Zvonimira 32, Dubrovnik
POZIV NA SUDJELOVANJE: RADIONICA CIJANOTIPIJE

Hrvatsko društvo likovnih umjetnika Dubrovnik poziva zainteresirane na dvodnevnu radionicu cijanotipije, jedne od najstarijih fotografskih tehnika koja koristi sunčevu svjetlost za stvaranje prepoznatljivih plavih otisaka.
Inspiraciju ćemo pronaći u vrtu Florinog doma, istražujući oblike i teksture cvijeća i biljaka koje će postati motivi naših radova. Sudionici će upoznati proces izrade cijanotipije te izraditi vlastite otiske koristeći biljni materijal prikupljen na lokaciji.
Radionica je namijenjena svim zainteresiranima, bez obzira na prethodno iskustvo u umjetnosti ili fotografiji.
Kroz rad ćemo spojiti promatranje prirode, kreativni proces i eksperimentiranje sa sunčevom svjetlošću, stvarajući jedinstvene uspomene zabilježene u nijansama plave boje.

Subota, 27. lipnja 2026., od 16:00 do 18:00 sati
Nedjelja, 28. lipnja 2026., od 10:00 do 12:00 sati
Galerija Flora, Florin dom, Šetalište kralja Zvonimira 32, Dubrovnik

Voditeljica radionice:
Ivana Škvorčević, mag. educ. art.

Broj mjesta je ograničen, molimo prijave na skvorcevic.ivana@gmail.com

Sudjelovanje na radionici ne naplaćuje se.

Program Galerije Flora i Medijateke Flora provodi se uz financijsku potporu Grada Dubrovnika i Ministarstva kulture i medija RH, kojima ovom prilikom zahvaljujemo na podršci.
Program Florin dom 2026. provodi se uz financijsku podršku Zaklade “Kultura nova”, kojoj ovom prilikom zahvaljujemo na podršci.
Medijski partner: Plan for Culture

Herbarij mora: radionica u Flori
2026-07-25 10:00 - 11:00 | HDLUDU, Šetalište kralja Zvonimira 32, Dubrovnik
Naziv događanja: Prolaz: herbarij mora
Vrsta događanja: radionica uz izložbu Prolaz
Vrijeme i mjesto održavanja: subota, 25.7.2026., od 10 do 11 sati; Florin dom, Galerija Flora, Hrvatsko društvo likovnih umjetnika Dubrovnik ( HDLUDU), Šetalište kralja Zvonimira 32, Dubrovnik
Voditeljica: Katarina Ivanišin
Radionica je namijenjena svim uzrastima.
Sudjelovanje u programu se ne naplaćuje.
Zbog ograničenog broja mjesta obavezna je prijava putem emaila: katarinaivanisin@yahoo.co.uk
O radionici:
Kako zadržati trag?
Polazeći od izložbe Prolaz, radionica istražuje susret umjetnosti i prirodoslovlja kroz promatranje, prikupljanje i bilježenje tragova mora.
Nakon kratkog razgovora o izložbi, sudionici će uz obalu pokraj Galerije Flora ući u plićak i pažljivo odabrati i prikupiti jednu morsku algu, po mogućnosti onu koju je more već izbacilo. Osim što će postati njihov herbarijski primjerak, poslužit će kao polazište za istraživanje oblika, teksture i kompozicijskog potencijala, na granici između prirodoslovnog uzorka i umjetničkog rada.
Herbariji su znanstveni dokumenti, ali istovremeno nose i snažan vizualni potencijal. U prirodoslovnom muzeju oni služe očuvanju informacije o određenom organizmu i mjestu njegova pronalaska, dok u galerijskom kontekstu mogu postati zapis osobnog susreta s prirodom; način očuvanja iskustva.
Herbarij neće biti dovršen tijekom radionice. Sudionici će svoj primjerak ponijeti kući, gdje će nastaviti proces prešanja i sušenja. Tako ne odnose doma samo primjerak alge, nego i nastavak procesa; pretvaranje prolaznog susreta s morem u trajnije iskustvo.
Preporuka sudionicima: Ponesite japanke ili obuću za ulazak u more. Ako želite ući malo dublje u plićak, možete ponijeti i kupaći kostim.

Katarina Ivanišin slikarica je i muzejska pedagoginja. Diplomirala je slikarstvo u Londonu, gdje je nakon studija djelovala kao umjetnica i predavačica. Po povratku u Hrvatsku radila je kao kustosica pedagoginja u Prirodoslovnom muzeju Dubrovnik, a danas je muzejska savjetnica pedagoginja u Tehničkom muzeju Nikola Tesla u Zagrebu. U svom radu povezuje umjetnost, edukaciju i istraživanje odnosa čovjeka i prirode.

Poziv na sudjelovanje: RADIONICA CRTANJA PORTRETA
2026-08-02 18:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik poziva zainteresirane na jednodnevnu radionicu crtanja portreta, u tehnici ugljen na papiru, koju će voditi akademska slikarica Jadranka Kosorčić.
Radionica je namijenjena svim zainteresiranima, bez obzira na prethodno iskustvo u umjetnosti i crtanju.
Sudjelovanje na radionici ne naplaćuje se. Nije potrebna prijava, samo dolazak u predviđeno vrijeme. Materijal za rad je osiguran.
Radujemo se Vašem dolasku i kreativnom druženju u Flori.
———————
Program Galerije Flora i Medijateke galerije Flora provodi se uz financijsku potporu Grada Dubrovnika i Ministarstva kulture i medija RH, kojima ovom prilikom zahvaljujemo na podršci.
Program Florin dom 2026. provodi se uz financijsku podršku Zaklade “Kultura nova”, kojoj ovom prilikom zahvaljujemo na podršci.
Medijski partner: Plan for Culture
